Die eerste Romanzas van 2016! – romanza.co.za
Die eerste Romanzas van 2016!
by Romanza aan January 7, 2016 0 Kommentaar
Die eerste Romanzas van 2016 is vars van die drukkers.
Die stadsjapie se moses – Dina Botha
Heléne vlug na haar grootouers se plaas waar sy hoop om nooit weer haar oë op ’n man te sit nie. Met die intrapslag loop sy haar egter in die aantreklike David Erlank vas en die vonke spat.
Kortpad na haar hart – Joléne de Koningh
Marna besluit om haar nuwe buurman, Braam, ’n les te leer. Sy wat boerin is, staan terug vir niemand nie … maar toe sy hom die eerste keer sien, weet sy hier’s moeilikheid, want haar hart roep na syne.
Ná die winter – Salomé Schutte
Milan verhuis van Bloemfontein na Standerlaagte om weg te kom ná ’n gebroke verhouding. ’n Gasteplaas in die middel van nêrens en ver weg van mans af, klink ideaal, maar sy het nie die aantreklike Niklaas Stander daar verwag nie.
Sy hart se lens – Zelda Mans
Deliah Brink moet ’n artikel skryf oor haar jeugliefde se verlowing aan ′n sepiester. Maar terwyl sy die verwerping van haar jeugliefde verwerk, maak die fotograaf Frank Wells ’n blywende indruk op haar hart.
Januarie 7, 2016